《遣怀寄吕敬修》
明代·江源

暑往寒来春复秋，细推今古事堪愁。

汉家箫鼓空流水，晋代衣冠成古丘。

举世尽从愁里老，何人肯向死前休。

人生宝贵须回首，万事风波一叶舟。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。